Flasketrøye

Flasketrøye er en type ettersittende trøye for kvinner, vanligvis krageløs med frontåpning og lange ermer.Oppslagsordet «flasketrøye» i Store norske leksikon Flasketrøye karakteriseres ved oppsplittede skjøter eller fastsydde lapper som faller over hverandre og går fra livet og ned mot hoftene. Flikene kunne tidligere også gå ned bak og rekke ned til lårene.Oppslagsordet «flasketrøye» i lokalhistoriewiki.no
Typen oppstod i den europeiske renessansemoten, og var moderne både til menn og kvinner på 1500- og særlig 1600-tallet. Flasketrøyer beholdt sin popularitet som kvinneplagg i Norden på 1700-tallet og ble brukt ved siden av tidens typiske motedrakter i mange bygder. Fasongen går igjen i enkelte norske folkedrakter, for eksempel i jakker og livstykker.

Ordet flasketrøye er dannet av det franske flasques som betyr 'bløtt, nedhengende flak, flik eller skjøt', på dansk og norsk kalt flask (i flertall flasker).Oppslagsordet «Flasketrøje» i Ordbog over det danske sprog 1700-1950Oppslagsordet «Flask» i Ordbog over det danske sprog 1700-1950

Historikk
Flasketrøye brukes i dag av kvinner sammen med skjørt, men plagget tilhørte opprinnelig den kontinentale renessansemoten, og var moderne både for kvinner og menn i Europa på 1500- og 1600-tallet. Det fortsatte å være et populært kvinneplagg i Norden på 1700-tallet og ble brukt ved siden av samtidas typiske motedrakter. Fasongen går igjen i flere norske bunader, særlig i kvinneplagg. Flasketrøyene kan også ha form som vester, det vil si korte jakker eller trøyer uten ermer.

Flasketrøyer (vamser) i europeiske mannsdrakter ca. 1550-1650

Se også
 Vams,  tykk, kort jakke brukt i middelalderen og seinere, eller vidt, hoftelangt jakkeplagg av tykt (vevd) tøy
 Køllert, trøye eller vams av tjukt lær, båret under rustning
 Livstykke, kort «kjolevest»
Referanser

Eksterne lenker
 Hamarøybunadens vest med flasker eller fliker


Kategori:Klesplagg
Kategori:Historiske klær